armvectores/hy_wikipedia_2023 huggingface dataset:
Տակատորի

Տակատորի (ճապ.՝ 高取町 Տակատորի-տյո), Ճապոնիայի Նարա պրեֆեկտուրայի Տակաիտի գավառում գտնվող ավան։ Ավանի մակերեսը կազմում է 25,77 կմ², բնակչությունը՝ 6 964 մարդ (2017 թվականի մարտի 31-ի տվյալների համաձայն), բնակչության խտությունը՝ 282,11 մարդ/կմ²։


== Աշխարհագրական դիրք ==
Ավանը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Տակատորին գտնվում է պրեֆեկտուրայի կենտրոնական հատվածում։ Տակատորի ավանի հետ սահմանակցում են Կասիհարա, Գոսե քաղաքները, Օյոդո, Յոսինո ավանները և Ասուկա գյուղը։
Ավանի տարածքը հիմնականում հարթավայրային է։ Հողի մեծ մասն օգտագործվում է գյուղատնտեսական նպատակով, հատկապես՝ հատիկեղենի աճեցման համար։
Ավանի տարածքով են հոսում Տակատորի, Սոգա, Կիբա գետերը։


== Բնակչություն ==
Ավանի բնակչությունը կազմում է 6 964 մարդ (2017 թվականի մարտի 31-ի տվյալների համաձայն), իսկ խտությունը՝ 282,11 մարդ/կմ²։ Տակատորի ավանի բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Տակատորի ավանը խորհրդանշող ծառ է համարվում թխկին, ծաղիկ՝ լեռնավարդը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Աղվան Չատինյան

Աղվան Չատինյան (նոյեմբերի 20, 1927(1927-11-20), Ստեփանավան, Հայաստան), ՀՀ ֆիզկուլտուրայի և սպորտի վաստակավոր աշխատող, ՀԱՕԿ-ի պատվավոր անդամ, ֆիզկուլտուրայի և սպորտի պետական ինստիտուտի պրոֆեսոր, ԽՍՀՄ «Պատվավոր լեռնափրկարար»։


== Կենսագրություն ==
Ծնվել է 1927 թ. նոյեմբերի 20-ին Ստեփանավանի շրջանի Վարդաբլուր գյուղում։ 1934-1945 թվականներին. ավարտելով գյուղի միջնակարգ դպրոցը ընդունվել է Վանաձորի գյուղատնտեսական տեխնիկումը, որն ավարտել է 1946 թ. գերազանցությամբ։ Աշխատել է Վարդաբլուրի կոլտնտեսության փորձադաշտում որպես ագրոնոմ, միաժամանակ կատարել է գյուղի ակումբի վարիչի պարտականությունները։ 1948-1952 թվականներին ընդունվել և ավարտել է Ֆիզիկական կուլտուրայի հայկական պետական ինստիտուտը և դասախոսական աշխատանքի անցել նույն ինստիտուտում որպես դասախոս, ավագ դասախոս, դոցենտ (1972) և պրոֆեսոր (1999)։ 1987-1995 թվականներին գլխավորել է կիրառական մարզաձևերի ամբիոնը։ Նրա ջանքերով 1992 թվականին Ֆիզկուլտուրայի և սպորտի պետական ինստիտուտում բացվել է «Փրկարարական գործ» մասնագիտություն։
1961 թ. Հայաստանում հիմնադրել է ձմեռային երկամարտ (բիաթլոն) մարզաձևը, իսկ 1969 թվականին՝ մականախաղը։ Եղել է այդ մարզաձևերի հավաքական թիմերի առաջին ավագ մարզիչը։ 1962 թվից մինչև ԽՍՀՄ-ի փլուզումը եղել է Հանրապետության միակ ավագ մարզիչը, որ ներկայացրել է Հայաստանը ԽՍՀՄ ամառային և ձմեռային սպարտակիադաներում, գրավել միջինից բարձր տեղեր, մարզիկներին ապահովելով սպորտի վարպետի կոչումներ։ Բազմիցս մասնակցել է ԽՍՀՄ լեռնագնացության միութենական և Կովկասի առաջնություններին, ունեցել հաղթանակներ։ 1958 թվականին ստացել է ԽՍՀՄ սպորտի վարպետի կոչում և ընդգրկվել է ԽՍՀՄ լեռնագնացների հավաքական թիմում, 1958 թվականինմասնակցել է Պամիրում անցկացվող սովետա–չինական էքսպեդիցիային։
Աղվան Չատինյանը ունի հրատարակված մոտ 100 աշխատանք, այդ թվում 10 ուսումնական ձեռնարկ։ Մրցավարական լայն գործունեություն է իրականացրել հանրապետական, համամիութենական և միջազգային տարբեր մարզաձևերում։ 1980-1990 թթ. որպես մրցավար և տեսուչ սպասարկել է մականախաղի ԽՍՀՄ առաջնության մրցումները։
2001 թվականին կյանքի 8-րդ տասնամյակի կեսին Աղվան Չատինյանը Արագածի գագաթին կանգնեցրել է խաչ՝ նվիրված Քրիստոնեության 1700 ամյակին։ Որպես կասկադյոր մասնակցել է մի շարք գեղարվեստական ֆիլմերի, որոնցից հայտնի են «Անձամբ ճանաչում եմ», «Ուրվականները հեռանում են լեռներից», «Թռիչք անդունդի վրայով», «Սգավոր ձյունը», «Ուղղահայաց» փոխարինելով հանրաճանաչ դերասաններ Վլադիմիր Վիսոցկուն, Գուրգեն Թոնունցին և ուրիշների։
Այժմ դասավանդում է Ճգնաժամային կառավարման պետական ակադեմիայում, նաև գլխավորում է Հայաստանի հանրապետության դահուկային սպորտի ֆեդերացիայի վերստուգիչ հանձնաժողովը։


== Ծանոթագրություններ ==


== Արտաքին հղումներ ==
Հարցազրույց Աղվան Չատինյանի հետ
Կոպակ

Կոպակ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։
1909 թվականին ուներ 45 տուն հայ և 180 տուն քուրդ բնակիչ։
Զբաղվում էին երկրագործությամբ և անասնապահությամբ։
Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը բնաջնջվել է թուրքերի ձեռքով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թայթուս Օ'Նիլ

Թադեուս Մայքլ Բուլարդ կրտսեր (անգլ.՝ Thaddeus Michael Bullard Sr., ապրիլի 29, 1977(1977-04-29), Տամպա, Ֆլորիդա, ԱՄՆ), ամերիկացի պրոֆեսիոնալ ըմբշամարտիկ (ռեստլեր) և նախկին ամերիկյան ֆուտբոլիստ։ Ներկա պահին հանդես է գալիս «WWE» կազմակերպությունում՝ Թայթուս Օ'Նիլ (Titus O'Neil) ռինգային անվամբ։ Դարեն Յանգի հետ ներկա պահին հանդիսանում Է «Պրայմ թայմ փլեյերս» թիմի անդամ։
Ուսանողական առաջնություններում ներկայացրել է Ֆլորիդայի համալսարանի «Գեյթորս» ակումբը, որից հետո հանդես եկել Արենայի ֆուտբոլի լիգայում (AFL)։ Ռեստլերի կարրիրան սկսել է «WWE NXT» հեռուստաշոուում ունեցած մասնակցությամբ։
«WWE»-ում անցկացրած տարիներին մեկ անգամ ճանաչվել է WWE թիմային չեմպիոն։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Էջը IMDb կայքում(անգլ.)
Մամքան (անձնանուն) (այլ կիրառումներ)

Մամքան անունը կարող է վերաբերել հետևյալ անձանց.

Մամքան Սյունեցի, Սյունիքի իշխանուհի, Արցախի իշխան Ջալալի կինը, 13-րդ դար
Մամքան Օրբելյան, Օրբելյան տան իշխանադուստր, 14-րդ դար
Մամքան Դոփյան, Դոփյան տան իշխանադուստր, 14-րդ դար
Եկմալ (Արճեշի գավառ)

Եկմալ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճի հյուսիսային ափին, Արճեշ քաղաքից 4 կմ հարավ-արևելք, հարթավայրում։
Գյուղի մոտակայքում գտնվում են հին Արճեշի ավերակները։


== Բնակչություն ==
XX դարի սկզբին ուներ 21-25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Շառլ I (Օռլեանի դուքս)

Շառլ I Օռլեանսկի, (ֆր.՝ Charles d'Orléans, 1394 թվականինոյեմբերի 24, Փարիզ - 1465 թվականի հունվարի 5, Ամբուազ)-դուքս Օռլեանցի (1407—1465), ֆրանսիական ֆեոդալ և զորապետ, Վալու թագավորական ընտանիքի անդամ, Ֆրանսիայի ակնառու պոետներից մեկը։
Սերվել է Վալու տոհմի Օռլեանների ճյուղից։ Շառլ I Օռլեանցին Շառլ Իմաստուն թագավորի թոռն էր՝ դուքս Լյուդովիկոս Օռլեանցու և Վալենտինա Վիսկոնտիի որդին։ Հետագայում նրա որդին՝ Լյուդովիկոսը 1498 թվականին դարձավ ֆրանսիայի թագավոր՝ որպես Լյուդովիկոս XII։


== Կենսագրություն ==
Ծնվել է 1394 թվականի նոյեմբերի 24֊ին Փարիզի Սեն֊Պոլ հյուրանոցում։ Մինչև 1409 թվականը եղել է տիտղոսակիր կոմս Անգուլեմսկի, 1406 թվականին հոր մահից հետո՝ դուքս Օռլեան (1407—1465), դարձել է դուքս դե Վալուա։ Բացի այդ ունեցել է այլ տիտղոսներ։
1415 թվականին Ազենկուրի ճակատամարտից հետո դուքս Օռլեանցին ընկավ անգլիական գերության մեջ և 25 տարի անցկացրեց անգլիական Թաուերում։ Գերու կարևորությունն այն էր, որ նա հանդիսանում էր արմանյակների պոտենցիալ ղեկավարը, բացի դա չկար մեկը, ով կվճարեր նրա փրկագինը։ Անգլիական գերությունից ազատվել է բուրգունդական դուքս Ֆիլիպ Բարու շնորհիվ, իսկ փրկագինը վճարել է իր երրորդ կնոջ օժիտից։ Նրա վերադարձը Օռլեան ժողովրդի կողմից նշվել է, որպես մեծ ուրախություն։ Անգամ դուքսը, ի պատիվ իր վերադարձին, գրել է բալլադ հետևյալ կրկներգով՝ «(իմացեք), որ մուկը դեռ ողջ է»։ Ըստ աղբյուրներից մեկի՝ նա այդ ժամանակ ֆրանսերեն գիտեր ավելի վատ, քան անգլերեն։
Բալլադների վարպետ (գրել է 131 բալլադ), ռոնդո (400֊ից բարձր), երգեր։ Նրան (որպես «արքա» — բանաստեղծական մենամարտերի դատավոր)
հասցեագրված են մի քանի բալլադներ իր ժամանակորդի՝ Ֆրանսուա Վիյոնի։ Անցկացրել է բանաստեղծական մրցույթները Բլոիսում (ամենահայտնի բալլադի մրցույթ հետևյալ տողով. «Ծարավից մահանում են աղբյուրից վեր»,հայտարարությունը ի պատիվ ամրոցում ցամաքաց ջրհորի։ Մրցույթին մասնակցել է անձամբ Շառլը և այլք։ Շառլը գրել է բանաստեղծություններ ոչ միայն ռոուսերենով, այլ նաև գերության ժամանակ իրեն արդեն հարազատ դարձած անգլերենով։
Մահացել է 1465 թվականի հունվարի 5-ին Ամբուազում։ Թաղվել է Փարիզում։


== Հղումներ ==
Полное собрание сочинений в проекте Гутенберг


== Նշումներ ==


== Ծանոթագրություններ ==
Մեծ Ուլզի

Մեծ Ուլզի (ռուս.՝ Большая Ульзи), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի աջ ափին՝ 360 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018785
Կոդը ըստ հիդրոլոգիական հետազոտության (ՌԴ) — 103001878
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բռնցքամարտի Եվրոպայի առաջնություն 2011

Բռնցքամարտի Եվրոպայի առաջնություն 2011, անցկացվել է 2011 թվականի հունիսի 17-ից 24-ը Թուրքիայի Անկարա քաղաքում։


== Մեդալներ ==


=== Ընդհանուր հաշվարկ ===


=== Մեդալակիրներ ===


== Աղբյուրներ ==
Մրցաշարի արդյունքներ(անգլ.)
Սան Նիկանդրո Գարգանիկո

Սան Նիկանդրո Գարգանիկո  (իտալերեն՝ San Nicandro Garganico), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 16238 մարդ, բնակչության խտությունը կազմում է 94 մարդ/կմ²։ Զբաղեցնում է 173 կմ² մակերես։ Փոստային ինդեքս՝ 71015, հեռախոսային կոդ՝ +39 0882։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0882 477111
Էլեկտրոնային փոստ՝ info@comune.sannicandrogarganico.fg.it
Պաշտոնական կայք՝ http://www.comune.sannicandrogarganico.fg.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շիրակամուտ

Շիրակամուտ (նախկին անվանումը՝ Նալբանդ, Շիրակամուտ է վերանվանվել 1978 թ. հունվարի 25-ին),
գյուղ Հայաստանի Հանրապետության Լոռու մարզի Սպիտակի տարածաշրջանում, մարզկենտրոն Վանաձորից 26 կմ հյուսիս-արևմուտք։
Գյուղը հիմնադրվել է 1829 թվականին ներկայիս վայրում։


== Աշխարհագրություն ==
Գյուղը տեղակայված է Փամբակ գետի ձախ ափին՝ ծովի մակերևույթից 1650 մետր բարձրության վրա։ Այն գտնվում է Լոռու մարզում, նախկին Սպիտակի շրջանի վարչական տարածքում` Փամբակ գետի վերին հովտում։ Սահմանակցում է Գեղասար, Կաթնաջուր, Մեծ Պարնի, Գոգարան գյուղերին։ Այստեղով են անցնում Վանաձոր-Գյումրի խճուղային ճանապարհը և երկաթգիծ Նալբանդ կայարանով։


== 1988 թվականի երկրաշարժը ==
Գյուղը գտնվում է ուժեղ սեյսմիկ գոտում և հաճախակի են լինում երկրաշարժները։ Հիշարժան են 1926 թվականի և 1988 թվականի երկրաշարժերը։ Վերջինիս էպիկենտրոնը Շիրակամուտ-Նալբանդ գյուղն էր։ Շիրակամուտը խիստ տուժել է 1988 թվականի դեկտեմբերի 7-ի Սպիտակի երկրաշարժից. գյուղի մոտ է գտնվել երկրաշարժի օջախը։ Գյուղում զոհվել է 313 մարդ, ավերվել են բազմաթիվ տներ։


== Պատմամշակութային հուշարձաններ ==
Գյուղում և շրջակայքում պահպանվել են բնակատեղի, դամբարանադաշտ (մ.թ.ա. 3-րդ հազարամյակ) և Չիչխանավանքը (7-րդ դար)։


== Բնակչություն ==
Ըստ ՀՀ 2011 թվականի մարդահամարի արդյունքների` Շիրակամուտի մշտական բնակչությունը կազմել է 1821, առկա բնակչությունը` 1608 մարդ։
1831 թվականից ի վեր բնակիչները հայեր են։
Շիրակամուտի բնակչության փոփոխությունը ժամանակի ընթացքում` ստորև.


== Կլիմա ==
Տարվա եղանակներից մեղմ է աշունը, ձմեռը երբեմն խստաշունչ է, գարունը սովորաբար ուշացած է գալիս, իսկ ամառը տաք է, հաճախակի քամիներով։ Տարեկան տեղումները քիչ է, իսկ վերջին տարիներին նկատվում է, որ ձյուն քիչ է գալիս։


== Տնտեսություն ==
Հողագործության բնագավառում բնակիչները հիմնականում զբաղվում են կարտոֆիլի, կաղամբի, առանձին բանջարաբոստանային մշակաբույսերի, ցորենի, գարու, առվույտի, կորնգանի, միամյա խոտաբույսերի արտադրությամբ։ Անասնապահությամբ զբաղվում է ազգաբնակչության շուրջ 50-55%-ը։ Առանձին տնտեսություններ զբաղվում են մեղվապահությամբ։


== Հասարակական կյանք ==
Գյուղն ունի 1 միջնակարգ դպրոց։ Գյուղն ունի նաև ութամյա և երաժշտական դպրոցներ։ 1988 թվականի երկրաշարժից հիմնահատակ ավերվել է մշակույթի տունը։


== Տես նաև ==
Շիրակամուտի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Հասանքյոյ (այլ կիրառումներ)

Հասանքյոյ, կարող է վերաբերել՝

Հասանքյոյ - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
Հասանքյոյ - գյուղ Արևմտյան Հայաստանում, Կիլիկիայի  Մարաշի գավառում
Նոր ալիք 2008

Նոր Ալիք 2008 (ռուս.՝ Новая волна 2008), 7-րդ մրցույթն է Նոր Ալիքի պատմության մեջ որը տեղի է ունենում Յուրմալայի (Լատվիա) Ձինտարի համերգասրահում, հուլիսի 23-ից 28-ին։


== Ժյուրիի անդամներ ==
Իգոր Կռուտոյ-ժյուրիի նախագահ
Ռայմոնդ Պաուլս
Նիկոլայ Բասկով
Վալերյա
Մակս Ֆադաև
Ֆյոդր Բոնդարչուկ
Իգոր Նիկալաև
Լայմա Վայկուլե
Լեոնիդ Ագուտին
Կոնստանդին Միլադձե


== Արտաքին հղումներ ==
Մրցույթի պաշտոնական կայքը
Ֆունկցիոնալ անալիզը Հայաստանում

Հայաստանում Ֆունկցիոնալ անալիզի, հետազոտություններն սկսվել են 1950-ական թվականներին ԵՊՀ-ում և ՀԽՍՀ ԳԱ մաթեմատիկայի և մեխանիկայի սեկտորում, ուսումնասիրվել են նոր տիպի եզրային խնդիրները հիլբերտյան տարածության մեջ Կոշիի օպերատորային խնդրին հանգեցնելու հարցերը (Ռաֆայել Ալեքսանդրյան)։ Պտտվող հեղուկի որակական տեսության մաթեմատիկական հետազոտություններին նվիրված աշխատանքների շարքի համար Ռաֆայել Ալեքսանդրյանը 1986 թվականին արժանացել է ԽՍՀՄ Պետական մրցանակի։ Հետագայում մի շարք մաթեմատիկոսների աշխատանքներով էապես ընդլայնվել է հետազոտությունների թեմատիկան ինչպես ֆունկցիոնալ անալիզի, այնպես էլ դիֆերենցիալ և ինտեգրալ հավասարումների բնագավառներում։ Հետազոտությունների հիմնական ուղղություններն են օպերատորների տեսությունը, օպերատորային հավասարումները, ինքնահամալուծ օպերատորային հավասարումները և դրանց սպեկտրային տեսությունը։ Կամայական ինքնահամալուծ օպերատորի ռեզոլվենտի տերմիններով ներմուծվել է սպեկտրի կորիզի գաղափարը, մշակվել է սեփական ֆունկցիոնալների լրիվ համակարգի կառուցման ունիվերսալ եղանակ, և ըստ այդ ֆունկցիոնալների՝ սպեկտրային վերլուծության վերաբերյալ թեորեմներ։ Ապացուցվել են նոր տիպի առնչություններ, որոնցից բխում են սպեկտրի որակական բնույթը բնորոշող հայտանիշներ (Ռաֆայել Ալեքսանդրյան, Ռ. Մկրտչյան)։ Բանախյան հանրահաշիվների տեսության մեջ ապացուցվել են թեորեմներ, որոնք զարգացնում են Հոֆմանի արդյունքները Ստոունի-Վայերշտրասի տիպի թեորեմների ընդհանրացման ուղղությամբ, ինչպես նաև Վեռների թեորեմների դիսկ–հանրահաշիվների մաքսիմալության և ընդհանրացրած անալիտիկ ֆունկցիաների հանրահաշիվների վերաբերյալ։ Հետազոտվել են որոշ դասերի բագմանդամային օպերատորային փնջի սպեկտրային հատկությունները, առաջարկվել է նրանց սեփական ֆունկցիոնալների կառուցման եղանակ։ Բացահայտվել են Շրեդինգերի հավասարումն ընդգրկող որոշ դասերի ոչ ստացիոնար օպերատորային հավասարումների լուծումների ասիմպտոտիկ համարյա պարբերականության պայմանները։
Վերլիոկա (մուլտֆիլմ)

Վերլիոկա (ռուս.՝ Верлиока), 1957 թվականի խորհրդային նկարված մուլտֆիլմ, ռուսական ժողովրդական հեքիաթի էկրանավորումը, որ ստեղծվել է ռեժիսոր Ալեքսանդրա Սնեժկո-Բլոցկայայի կողմից, նրա առաջին ինքնուրույն աշխատանքն է։


== Սյուժե ==
Մուլտֆիլմը նկարահանվել է ռուսական ժողովրդական հեքիաթների մոտիվներով։ Հնում խուլ անտառում ապրում էր չար Վերլիոկան՝ առասպելական միաչքանի արարածը։ Մի օր Վերլիոկան զբոսնում է անտառում՝ երգելով չար երգեր և կատարելով վանդալիզմի և խուլիգանության տարբեր գործողություններ։ Ցանկանալով կաղին կոտրել՝ Վերլիոկան պատահաբար կոտրում է իր կոշիկը, որից հետո սպառնում է Կաղինին, որ կոշիկը վերանորոգելուն պես կջարդի նրան։
Այդ ժամանակ հարևան գյուղում պապն ու թոռնուհին հանգիստ ոլոռ էին աճեցնում։ Վերլիոկան, տեսնելով սիսեռը և ուրախանալով, անմիջապես սկսում է այն պարկը լցնել։ Թոռնուհին ամեն կերպ փորձել է խանգարել նրան, և Վերլիոկան որոշում է իր հետ վերցնել նաև նրան՝ մտցնելով սիսեռի պարկը։
Ոզնին, տեսնելով տեղի ունեցածը, անմիջապես պապիկին պատմել է տեղի ունեցածի մասին, իսկ վերջինս անմիջապես ձեռնամուխ է լինում Վերլիոկային գտնելուն, որպեսզի վրեժխնդիր լինի և վերադարձնի թոռնուհուն։ Ոզնու խնդրանքով պապիկը նրան վերցնում է իր հետ։ Ճանապարհին նրանց են միանում տարբեր արարածներ՝ պարանը, կաղինը և բադը, որոնց նույնպես նեղացրել էր Վերլիոկան։
Հասնելով Վերլիոկայի խրճիթին՝ ընկերները խորամանկության օգնությամբ կարողանում են վնասազերծել չարագործին և հետ վերադարձնել աղջկան։


== Ստեղծողներ ==
Ֆիլմի վրա աշխատել են.

Սցենարիստներ՝ Նիկոլայ Էրդման, Ալեքսանդրա Սնեժկո-Բլոցկայա
Ռեժիսոր՝ Ալեքսանդրա Սնեժկո-Բլոցկայա
Բեմադրող նկարիչներ՝ Գրիգորի Կոզլով, Գրաժինա Բրաշիշկիտե
Կոմպոզիտոր՝ Վլադիմիր Յուրովսկի
Օպերատոր՝ Միխայիլ Դրույան
Հնչյունային օպերատոր՝ Նիկոլայ Պրիլուցկի
Մուլտիպլիկատորներ՝ Գենադի Նովոժիլով, Վլադիմիր Պեկար, Բորիս Բուտակով, Ելենա Խլուդովա, Ելիզավետա Կոմովա, Վլադիմիր Կրումին, Բորիս Չանի
Դերերը հնչյունավորել են.
Էրաստ Գարին – Վերլիոկա
Յուրի Խրժանովսկի – ոզնի
Գեորգի Վիցին – բադ
Գալինա Իվանովա – կաղին
Լիլիա Գրիցենկո – պարան


== Թողարկումներ ==
1990-ականների կեսերին մուլտֆիլմը թողարկվել է տեսաերիզներով Studio PRO Video, խորհրդային լավագույն մուլտֆիլմերի հավաքածուներում «Союз-видео» ստուդիայի կողմից «Սոյուզմուլտֆիլմ» կինոստուդիայի մուլտֆիլմերի ժողովածուում։
2009 թվականի հոկտեմբերի 8-ին տեղի է ունեցել այդ մուլտֆիլմի պաշտոնական թողարկումը DVD-սկավառակով, որը նախապատրաստվել և իրականացվել է «Союз-видео» ընկերության կողմից։ «Վերլիոկայից» բացի կավառակում ընդգրկվել են ևս յոթ մուլտֆիլմեր՝ «Աքաղաղն ու ներկերը», «Ամենագլխավորը», «Ժու-Ժու-Ժու», «Терёхина таратайка», «Հայելի», «Պրոդելկինը դպրոցում», «Վերջին թերթիկը»։
Ձայն – Русский Dolby Digital 1.0 Mono
Տարածաշրջանային կոդ – 0 (All)
Պատկեր – Standart 4:3 (1,33: 1)
Գույն – PAL
Փաթեթավորում – կոլեկցիոն հրատարակություն
Տեղայնացնող – «Союз-видео»։


== Ծանոթագրություն ==


== Արտաքին հղումներ ==
«Վերլիոկա» նուլտֆիլմը Аниматор.ru կայքում,
«Վերլիոկա» մուլտֆիլմը(չաշխատող հղում) Фильм.ru կայքում։
Գըրքբուլաղ

Գըրքբուլաղ, գետակ Սևանա լճի ավազանում, Մասրիկ գետի վտակներից։


== Ծանոթագրություններ ==
Վարվարինո (գյուղ, Մելեուզովսկի շրջան)

Անվան այլ կիրառումների համար տե՛ս՝ ՎարվարինոՎարվարինո (ռուս.՝ Варварино, բաշկիրերեն՝ Варварино), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոյեմբերի մարդը

Նոյեմբերի մարդը  (անգլ.՝ The November Man), 2014 թվականի ամերիկական մարտաֆիլմ։ Ռեժիսորը Ռոջեր Դոնալդսոնն է։ Գլխավոր դերերում են Պիրս Բրոսնանը, Օլգա Կուրիլենկոն, Լյուկ Բրեյսին։ Ֆիլմի համաշխարհային պրեմիերան տեղի է ունեցել 2014 թվականի օգոստոսի 27-ին։


== Սյուժե ==
ԿՀՎ-ի նախկին գործակալը, պարտադրաբար վերադառնալով գործին, հայտնվում է միջազգային ինտրիգի կենտրոնում, սկսված հետազոտական կառավարման ղեկավարների կողմից։ Իրենց պլանում Արևելյան Եվրոպայի ներքին քաղաքականության մեջ թեկնածուի առաջադրելն էր Ռուսաստանի Դաշնության նախագահներին շանտաժի միջոցով։ Սակայն Պիտեր Դեվերոն բացահայտում է անազնիվ խաղի գաղտնիքները։


== Ծանոթագրություններ ==


== Արտաքին հղումներ ==
Պաշտոնական կայք
Սյուզաննա Լոթար

Սյուզաննա Լոթար (գերմ.՝ Susanne Lothar, նոյեմբերի 15, 1960(1960-11-15)[…], Համբուրգ, Գերմանիայի Ֆեդերատիվ Հանրապետություն - հուլիսի 21, 2012(2012-07-21)[…], Բեռլին, Գերմանիա), ֆիլմերի, հեռուստատեսության և թատրոնի գերմանացի դերասանուհի։


== Վաղ կյանք և կրթություն ==
Սյուզաննա Լոթարը ծնվել է 1960 թվականի նոյեմբերի 15-ին Համբուրգում, Գերմանիա։ Նրա ծնողներն են դերասաններ Հանս Լոթարն ու Ինգրիդ Անդրեն, ովքեր բաժանվել են 1965 թվականին, նրա հոր մահից մեկ տարի առաջ։ Սյուզաննան ուսում է ստացել Համբուրգի Hochschule für Theater und Musik (School of Theatre and Music) դրամատիկական թատրոնում։


== Կարիերա ==
Լոթարը երկար տարիներ եղել է Համբուրգի Deutsches Schauspielhaus theatre-ի ընկերության անդամ, իսկ նրա դերակատարումներն ընդգրկում են Ֆրենկ Վեդեկինդի վեպի՝ «Lulu plays»-ի հիման վրա բեմադրությունը և Die Büchse der Pandora-ն (Pandora's Box), որոնք պրոդյուսավորել է՝ Պիտեր Զադեկը։ 1983 թվականի նրա առաջին ֆիլմի՝ Strange Fruits (Eisenhans) համար, նա ստացել է German Federal Film Prize մրցանակը։ Ուլրիխ Մյուխի հետ, նա հայտնվել է որպես ամուսնացած զույգի զոհ, Միխայել Հանեկեի «Զվարճալի խաղեր» ֆիլմի օրիգինալ տարբերակում 1997 թվականին։ Լոթարը կրկին աշխատեց Հանեկեի հետ Դաշնակահարուհի և Սպիտակ ժապավեն ֆիլմերում։ Նրա «Սպիտակ ժապավեն»,«Դաշնակահարուհի» և «Զվարճալի խաղեր» ֆիլմերը ցուցադրվեցին Կաննի կինոփառատոնում։


== Անձնական կյանք ==
Լոթարը ամուսնացած է դերասան՝ Ուլրիխ Մյուխի հետ 1997 թվականից, զույգը ունի երկու երեխա։ Ուլրիխը մահացավ ստամոքսի քաղցկեղից 2007 թվականին։


== Մահ ==
Սյուզաննա Լոթարի մահվան մասին հայտարարվել է իրավաբան Քրիստիան Շերցի կողմից գրված հայտարարության մեջ, որտեղ ներկայացվել է նրա ընտանիքը։ Լոթարի մահվան պատճառը չի բացահայտվել։ Լոթարը մահացել է իր ամուսնու մահվան հնգամյակից ընդամենը մեկ օր առաջ


== Ֆիլմագրություն ==
Տարօրինակ միրգ (1983)
Սարը (1991)
Բենիտո (The Rise and Fall of Benito Mussolini) (1993)
Զվարճալի խաղեր(1997)
Ամրոցը(1997)
Դաշնակահարուհի (2002)
Սառույցի տակ (2006)
Մադոննա (2007)
Ընթերցողը (2008)
Fleisch ist mein Gemüse (2008)
Սպիտակ ժապավեն (2009)
Նեմեսիս (2010)
Սպանություն արևելյան էքսպրեսում (2010)
Գալիք օրերը (2010)
Եթե ոչ մեզ, ապա ու՞մ (2011)
Հիշողություն (2011)
Փոշի մեր սրտերի վրա (2012)
Աննա Կարենինա (2012)


== Արտաքին հղումներ ==
"Das erste Mal – Frau Lothar, wann sind Sie Sie selbst?", NZZFolio
Peitz Christiane, Mayer Verena (ապրիլի 20, 2008)։ «Vielleicht wollte Ulrich noch einmal 'Halt' sagen»։ Der Tagesspiegel (German) 
Traueranzeige (deutsch)


== Ծանոթագրություններ ==
Ֆրանց Ֆինկ

Ֆրանց Նիկոլաուս Ֆինկ (գերմ.՝ Franz Nikolaus Finck, հունիսի 26, 1867(1867-06-26), Կրեֆելդ, Դյուսելդորֆ, Հռենոսի պրովինցիա, Պրուսիայի թագավորություն - մայիսի 4, 1910(1910-05-04), Բեռլին, Գերմանական կայսրություն), գերմանացի լեզվաբան, հայագետ, բանասիրական գիտություններ դոկտոր (1895), պրոֆեսոր։
1909 թվականին մեկնել է Կովկաս՝ տեղի լեզուներն ուսումնասիրելու։ Ֆինկը կատարել է լեզուների տիպաբանական դասակարգում՝ փորձելով դրա հիմքում դնել պատկերացումների կամ զգացմունքների առաջնության սկզբունքը։ Ֆինկի նեոհումբոլդտական հայացքները ազդել են գերմանական նեոհումբոլտական էթնոլինգվիստիկայի ձևավորման վրա։
Ֆինկը տիրապետել է հայերենին (գրաբար և աշխարհաբար)։ Հիմնադրել է «Ցայտ-շրիֆտ ֆյուր արմենիշե Ֆիլոլոգի» («Zeit- schrift fiir armenische Philologiei, 1901 — 1904) պարբերականը։ Հայերենից գերմաներեն է թարգմանել հայ գրողների գործերից։ Նրա «Հայերեն նոր գրական լեզվի դասագիրք»ը (1902, համահեղինակ՝ Ս․ Կանայան) եվրոպական լեզուներով գրված արևելահայերենի առաջին ձեռնարկն է։
Ֆրանց Ֆինկը մանրամասնորեն նկարագրել և հրատարակել է 15 ձեռագրեր (Աբգար Հարությունի Հովհաննիսյանի հետ) և շարականների երկու ժողովածու (Հակոբ Մանանդյանի և Ե․ Լ․ Դյանջեցյանի հետ), կազմել Տյուբինգենի թագավորական համալսարանի գրադարանի հայերեն 104 ձեռագրերի ցուցակը, տվել դրանց նկարագրությունը (իր քրոջ՝ Ա․ Գյանջեցյանի և Ե․ Լ․ Գյանջեցյանի հետ)։ 1907 թվականին լույս է տեսել նրա «Ուսումնասիրություն հայկական գնչուերենի մասին» աշխատությունը, որտեղ ցույց է տվել, որ Հայաստանի գնչուների լեզվում մեծ է հայերենի և՝ հնչյունական, և՝ բառային, և՝ քերականական ազդեցությունը։
Ֆինկը զբաղվել է նաև հայ հին թարգմանական գրականությամբ, հնագույն տեքստերի համեմատական քննությամբ, հին հայերենի ձևաբանության և ստուգաբանության հարցերով։


== Ծանոթագրություններ ==


== Գրականություն ==
Ակինյան Ն. Հայերենագետ Ֆրանց Նիկոլաուս Ֆինկ, «ՀԱ», 1910, № 9։
Աղայան Է․ Բ․, Հայ լեզվաբանության պատմություն, հ․ 1, Ե․, 1958։
(20372) Ջուլիաֆեննինգ

(20372) Ջուլիաֆեննինգ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մայիսի 22-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20372) Ջուլիաֆեննինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարտին Գալստյան

Մարտին Արտաշեսի Գալստյան (մայիսի 4, 1978(1978-05-04)), ՀՀ Կենտրոնական բանկի նախագահ։


== Կրթություն ==
1994-1999 թթ. Երևանի պետական համալսարան, Տնտեսագիտության ֆակուլտետ
1999-2002 թթ. Երևանի պետական համալսարան, ասպիրանտուրա, տնտեսագիտության թեկնածու
2009-2010 թթ. Ջոն Ֆ. Քենեդու անվան Կառավարման Դպրոց, Հարվարդի Համալսարան, Հանրային կառավարման մագիստրոս


== Աշխատանքային գործունեություն ==
1998-2015 թթ.	ՀՀ կենտրոնական բանկի Ֆինանսական գործառնությունների վարչություն. դիլեր, պորտֆելի կառավարիչ, բաժնի պետ, Վիճակագրության վարչություն,
2015-2018 թթ.	Դիլիջանի ուսումնահետազոտական կենտրոնի ղեկավար
2018-2020 թթ․	ՀՀ կենտրոնական բանկի խորհրդի անդամ
2020 թվականի ապրիլի 17-ին Ազգային Ժողովի կողմից ընտրվել է ՀՀ Կետնրոնական բանկի նախագահ։


== Ընտանիք ==
Ամուսնացած է, ունի երեք երեխա։


== Ծանոթագրություններ ==
Աբդալա Էնսուր

Աբդալլա Էնսուր (Աբդալլա Ալ Նսուր «Ալ Նսուր Աբդալլա») արաբ. عبد الله النسور ʿAbd Allāh an-Nasūr, ծնվ. 1939 թվականի հունվարի 20-ին, Էս Սալտ, Անդրհորդանան), հորդանանցի պետական և քաղաքական գործիչ։ 2012 թվականի օգոստոսի 11-ից 2016 թվականի հունիսի 1-ը պետության վարչապետ։


== Կենսագրություն ==
Աբդալլա Էնսուրը ծնվել է 1939 թվականին հունվարի 20-ին Աս-Սալտում, Անդրհորդանանում։ Սովորել է Բեյրութի Ամերիկյան  համալսարանում, ինչպես նաև Սորբոնում, որտեղ տնտեսագիտության և մաթեմատիկայի ոլորտներում ստացել է դոկտորի աստիճան։
1989 թվականին ընտրվել է Հորդանանի խորհդարանի պատգամավոր, և 1992 թվականից անդադար վերընտրվել է։ 1984 և 1985 թվականներին ծրագրավորման նախարար էր։ 1989 թվականին ստանձեց կրթության նախարարի պաշտոնը, 1991 թվականին՝ արտաքին գործերի նախարար, 1993-ին՝ արդյունաբերության և առևտրի նախարար, 1996-ին՝ բարձրագույն կրթության նախարար, 1997-ին՝ փոխվարչապետ և վարչական զարգացման նախարար, 1998-ին՝ նորրից փոխվարչապետ և ինֆորմացիոն տեխնոլոգիաների նախարար։ 1998-ից 2001 թվականը ներկայացուցիչների պալատի պատգամավոր էր։ Հետագայում եղել է Հորդանանի  միջազգային արժույթի հիմնադրամի ներկայացուցիչ ՅՈՒՆԵՍԿՕ-ի Համաշխարհային բանկում։


=== Վարչապետի պաշտոն ===
2012 թվականի օգոստոսի 11-ին Հորդանանի թագավոր Աբդալլահ II-ը  Էնսուրիին նշանակեց վարչապետի պաշտոնում  արտահերթ խորհրդարանական ընտրություններին մասնակցել պատրաստվելու համար, քանի որ օգոստոսի 4-ին թագավ որը խորհրդարանի լուծարման հրամանագիր ստորագրեց, իսկ ալ-Թարավնեի նախկին կառավարությունը ինքնաբերաբար հրաժարական տվեց ՝ համաձայն սահմանադրության 74-րդ հոդվածի։ 24 անձից կազմված նոր կաբինետում նախորդ կառավարության անդամներից իրենց պաշտոնները պահպանեցին միայն 16 պատգամավոր։ Խորհրդարանական ընտրությունները կայացան հունվարին, օրենսդիր մարմնի ստորին պալատի կազմում ըննդիմադիր կուսակցությունից անցան 37 թեկնածուներ, բայց նրանց մեծամասնությունը սատարում էր թագավորին։ Դրանից հետո խորհրդարանականները խնդրեցին թագավորին թողնել Էնսուրին վարչապետի պաշտոնում։ 2013 թվականի մարտի 9-ին նոր խորհրդարանը Հորդանանի պատմության մեջ առաջին անգամ հաստատեց վարչապետ՝ Աբդուլլահ Էնսուրին պահելով իր պաշտոնում, և կազմել երկրի նոր կառավարություն։ Հետագայում Աբդալլահ II-ը երդում տվեց նոր կառավարությունում։


== Ծանոթագրություններ ==
(5588) Ջենաբել

(5588) Ջենաբել (անգլ.՝ Jennabelle), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 23-ին Բրայան Ռոմանոյի կողմից Պալոմարում։
Միջին հեռավորությունը Արեգակից կազմում է 2,787546 ա. մ., առավելագույնը մոտենում է 2,403 ա. մ. հեռավորության վրա և հեռանում 3,172 ա. մ.։ Արեգակի շուրջ մեկ ամբողջական պտույտ է կատարում 1699,93 երկրային օրվա ընթացքում, իր ուղեծրով շարժվելով միջինում 0,211773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5588) Ջենաբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճախարակ (բանաստեղծություն)

«Ճախարակ», Հովհաննես Թումանյանի բանաստեղծություններից։


== Պատմություն ==
Այս բանաստեղծության ակունքը ժողովրդական է։ Այն տպագրվել է Ե․ Լալայանի «Ազգագրական հանդեսում»։ Թումանյանը ժողովրդական երգի 40 տողից ընտրել է 14-ը։ Հեղինակը փոխել է բարբառային լեզուն, հյուսել միմյանց և «Ճախարակի» երգը վերնագիրը՝ ստեղծելով բոլորովին նոր բանաստեղծություն։
Գրության թվականը ստույգ հայտի չէ։
Ինքնագիրը չի պահպանվել։
Առաջին անգամ «Այրի կնոջ երգը» վերնագրով տպագրվել է 1908 թվականին՝ Լուսաբերում (Երկրորդ տարի, էջ 51),  այնուհետև 1922 թվականին Կոստանդնուպոլսում լույս տեսած Հովհաննես Թումանյանի բանաստեղծությունների գրքում (էջ 133)՝ «Ժողովրդական երգեր» բաժնում, ապա՝  1940-1959 թվականներին՝ Երևանում լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 154)։
Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում՝ 1922 թվականին լույս տեսած գրքից։


== Ծանոթագրություններ ==
Միխալկովո (գյուղ, Սմոլենսկի շրջան)

Միխալկովո (ռուս.՝ Михалково), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5625) Ջեյմսֆերգյուսոն

(5625) Ջեյմսֆերգյուսոն (անգլ.՝ Jamesferguson), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 7-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,674145 ա. մ., առավելագույնը մոտենում է 2,1507 ա. մ. հեռավորության վրա և հեռանում 3,1976 ա. մ.։ Արեգակի շուրջ մեկ ամբողջական պտույտ է կատարում 1597,26 երկրային օրվա ընթացքում, իր ուղեծրով շարժվելով միջինում 0,225386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5625) Ջեյմսֆերգյուսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իռա Լոսկո

Իռա Լոսկո (անգլ.՝ Ira Losco, հուլիսի 31, 1981(1981-07-31), Սիլեմա, Northern Harbour District, Մալթա), մալթացի երգչուհի։ Ներկայացրել է Մալթան Եվրատեսիլ 2002 և Եվրատեսիլ 2016 երգի մրցույթներում։


== Կենսագրություն ==


=== Վաղ տարիներ և կարիերայի սկիզբ ===
Իռա Լոսկոն ծնվել է 1981 թվականի հուլիսի 31-ին Սլիմայում։ Մանկության տարիներից Իռա Լոսկոն հետաքրքրվել է երաժշտությամբ, ելույթ է ունեցել դպրոցական տարբեր միջոցառումների ժամանակ։ 1997 թվականից մինչև 2002 թվականը նա հանդես է եկել «Tiara» խմբի կազմում, որը 2001 թվ-ին թողարկել է իր միակ ալբոմը՝ «Hi-Infidelity»։ 1999 թվականին Իռա Լոսկոն սկսել է մենակատարի կարիերան։ Նույն թվականին նա մրցանակի է արժանացել որպես Մալթաի ամենախոստումնալից արտիստ։
2000 թվականին Իռա Լոսկոն մասնակցել է Եվրատեսիլ երգի մրցույթի Մալթայի նախընտրական փուլին՝ ներկայացնելով «Shine» և «Falling in Love» երգերը, որոնք գրավել է 6-րդ և 7-րդ տեղերը համապատասխանաբար։
Հաջորդ տարի Իռա Լոսկոն Եվրատեսիլի նախընտարական փուլին մասնակցել է 4 երգով՝։ «we’ll Ride the Wind» (11-րդ տեղ место), «Deep Inside My Heart» (8-րդ տեղ), «don’T Give Up» (4-րդ տեղ) և «Spellbound» (2-դ տեղ)։ Նույն տարվա հունիսին նա «Spellbound» երգը ներկայացնում է Սերբիայում անցկացված միջազգային երգի փառատոնում և 43 մասնակիցների շարքում զբաղեցնում 10-րդ տեղը։


=== Եվրատեսիլ 2002 ===
2002 թվականին Լոսկոն հաղթում է Եվրատեսիլ երգի մրցույթի նախընտրական փուլում և «Seventh Wonder» երգով ներկայացնում Մալթան Տալլինում անցկացված մրցույթում։ Եվրատեսիլում Իռան զբաղեցնում է 2-րդ տեղը, ինչը լավագույն արդյունքն է Մալթայի համար (միայն Կյարա ՍԻռակուսան է կարողացել կրկնել այդ հաջողությունը՝ 2005 թվականի Եվրատեսիլ երգի մրցույթում գրավելով 2-րդ տեղը։ Հաղթելու համար Իռա Լոսկոյին չի բավականացրել ընդամենը 1 միավոր։


=== 2003-2014 թվականներ ===
2003 թվականին Իռա Լոսկոն կատարել է «Reaching Higher» երգը, որը դարձել է 2003 թվականի Եվրոպայի փոքր պետությունների խաղերի հիմնը։ 2004 թվականին Իռա Լոսկոն թողարկել է իր առաջին ալբոմը՝ «Someone Else», որն ունեցել է համաշխարհային հաջողություն։ 2005 թվականին նա թողարկել է իր 2-րդ ալբոմը՝ «Accident Prone», իսկ 2008 թվականին 3-րդը՝ «Fortune Teller»։ 2014 թվականին թողարկված «The Fire» ալբոմը, ունեցել է առևտրային մեծ հաջողություն, արժանացել է միջազգային բազմաթիվ մրցանկաների և երկար ժամանակ գլխավորել է iTunes-ի մալթայական բաժինը։


=== Եվրատեսիլ 2016 ===

2016 թվականին Իռա Լոսկոն կրկին մասնակցել է Եվրատեսիլ երգի մրցույթի Մալթայի նախընտրական փուլին։ Կիսաեզրափակչում նա կատարել է 2 երգ՝ «Chameleon» և «that’s Why I Love You», սակայն միայն առաջինն է անցել եզրափակիչ։ Ազգային ընտրության փուլի եզրափակչում, որը տեղի է ունեցել 2016 թվականի հունվարի 23-ին, Իռա Լոսկոն հաղթել է և հնարավորություն ստացել ներկայացնելու Մալթան Ստոկհլում անցկացվելիք Եվրատեսիլ երգի մրցույթում։


== Ծանոթագրություն ==


== Արտաքին հղումներ ==
Страница певицы в Фейсбуке
Евровидение 2016 Мальта - Ира Лоско с песней «Walk on Water», информация про участницу
Սկայլեր շրջան (այլ կիրառումներ)

Սկայլեր շրջան, կարող է վերաբերել՝

Սկայլեր շրջան - ԱՄՆ Իլինոյս նահանգի 102 վարչական միավորներից մեկը
Սկայլեր շրջան - ԱՄՆ Միսսուրի նահանգի 114 վարչական միավորներից մեկը
Սկայլեր շրջան - ԱՄՆ Նյու Յորք նահանգի 62 վարչական միավորներից մեկը
(4251) Կավաշ

(4251) Կավաշ (անգլ.՝ Kavasch), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,403305 ա. մ., առավելագույնը մոտենում է 1,9797 ա. մ. հեռավորության վրա և հեռանում 2,8269 ա. մ.։ Արեգակի շուրջ մեկ ամբողջական պտույտ է կատարում 1360,85 երկրային օրվա ընթացքում, իր ուղեծրով շարժվելով միջինում 0,26454 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4251) Կավաշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարյինո (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՄարյինոՄարյինո (ուկրաիներեն՝ Марїне), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Մարյինո գյուղում բնակվում էր 58 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
New York, New York

«Նյու Յորք, Նյու Յորք» (անգլ.՝ New York, New York), երգ և երաժշտական թեմա, որն առաջին անգամ հնչել է Լայզա Մինելիի կատարմամբ Մարտին Սկորսեզեի «Նյու Յորք, Նյու Յորք» ֆիլմում (պրեմիերա՝ 1977 թվականի հունիսի 21)։ Ստեղծագործությունը հատուկ գրվել է երգահան Ջոն Քանդերի և բառերի հեղինակ Ֆրեդն Էբի կողմից այդ երաժշտական ֆիլմի համար։ 1979 թվականին երգը մի փոքր այլ ձևով գործիքավորվեց և կրկին կատարվեց Ֆրենկ Սինատրայի կողմից «Trilogy: Past Present Future» ձայնասկավառակի համար։ Այդ ժամանակվանից երգն անքակտելիորեն կապված է այդ երկու երաժիշտների հետ։


== Ստեղծման պատմություն ==
Համաձայն մի հարցազրույցի, որը տվել են Քանդերը և Էբը 2002 թվականին ԱՄՆ խոշորագույն ազգային NPR ռադիոկայանին, երգը «ծնվել է զայրույթում»։ Հեղինակները Սկորսեզեի կողմից հրավիրվել էին նոր կինոֆիլմի համար հինգ ստեղծագործություններ ստեղծելու համար, ներառյալ՝ գլխավոր թեման։ Սկզբնական տարբերակը ներկայացվել էր ռեժիսորին և դերասաններ Լայզա Մինելլիին և Ռոբերտ Դե Նիրոյին։ Վերջինս կարծիք էր հայտնել, որ երգը «պետք է ավելի ուժեղ լինի… հնարավո՞ր է ևս մեկ անգամ փորձել»։ Երգահանը և բանաստեղծը լսումներից զարմացած էին հեռացել, քանի որ կարծում էին, որ երիտասարդ դերասանները նրանց ստեղծագործել են սովորեցնում։ Հետագայում Էբը խոստովանեց, որ Դե Նիորն իրավացի էր, սակայն զայրույթի ժամանակ երգն ավելի արագ էր վերանայվել։ Ֆիլմը մեծ հաջողություն չունեցավ, սակայն Մինելլին շարունակում էր կատարել երգը իր համերգների ժամանակ։ 1979 թվականին «New York, New York» երգի թեման օգտագործեց Սինատրան՝ փոխարինելով որոշ բառեր (փոխեց My old town blues-ը These little town blues-ով և To find I’m king of the hill, Head of the list-ը And find I’m a number one, top of the list-ով)։ Էբը խոստանում է, որ նա այդ փոփոխությունների հեղինակը չէ, սակայն շնորհակալ է Սինատրային նրա համար, որ երգն այդքան հանրահայտ է դարձրել։


== Հետաքրքիր փաստեր ==
«Նյու Յորք Յանկիզ» բեյսբոլային ակումբի տնային խաղերի հաղթանակած ավարտին մարզադաշտում հնչում էր Ֆրենկ Սինատրայի կատարմամբ «New York, New York» երգը, պարտությունների ժամանակ՝ Մինելլի կատարումը։ Ներկայումս երգչուհու երկրպագուների բազմաթիվ բողոքների պատճառով այդ ավանդույթը այլևս չի շարունակվում։


== Ծանոթագրություններ ==
Մ.թ.ա. 191


== Դեպքեր ==


== Ծնունդներ ==


== Մահեր ==
Օբերեդերն

Օբերեդերն (ֆր.՝ Oberrœdern), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 486 մարդ, բնակչության խտությունը` 97.00 մարդ/կմ²։ Բնակավայրը զբաղեցնում է 5 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ արևելք, Ստրասբուրգ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 367 աշխատունակ (15-64 տարեկան)  բնակիչ, որոնցից ակտիվ էին 290-ը, իսկ ոչ ակտիվները` 77։ Ակտիվության ցուցանիշը կազմում է 79,0 %։ 290 աշխատունակ մարդկանցից աշխատել է 274 անձ (153 տղամարդ և 121 կին)։ Գործազուրկ են եղել 16 անձ (6 տղամարդ և 10 կին)։ 77 անաշխատունակներից 28-ը եղել են աշակերտներ կամ ուսանողներ, 12-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պարզ բառ

Պարզ բառ, մեկ արմատից` հիմնական ձևույթից կազմված բառը, որը նույնանում է արմատական բառ հասկացությանը։ Արմատական բառը կարող է ներկայանալ հարացուցային շարքով իբրև բառույթ։ Եթե հարացուցային անդամները ձևավորվում են մասնիկավորումով, ապա հարացույցի առանձին(կամ բոլոր) անդամները կարող են ներկայանալ ձևակազմական մասնիկներով` տարրերով։ Օրինակ, ընկեր-ներ-ից-ս, քաղաք-ի, մարդ-կ-անց-ից։ Ինչպես երևում է, բառույթն իր առանձին ձևերում դառնում է երկձևույթ, եռաձևույթ և այլն։ Սակայն դրանով բառը չի դառնում բաղադրյալ(ածանցավոր կամ բարդ), ուղղակի այստեղ բառաձևն է բաղադրյալ, այն էլ ձևակազմական ձևույթներով։ Այդպիսի բառաձևը բառակազմական կաղապար մտնելիս նրա թեքույթը դիտվում է ածանց։ Օրինակ, հայոց բառը ածանցավոր է։ Ոց-ը երբեմնի թեքույթ է։ Կարող է պատահել, որ թեքույթը հետագայում իմաստազրկվի և վերածվի սոսկ բաղադրական տարրի ինչպես խոսք, միտք, փառք բառերում։ Քարացած հոլովաձևերով բաղադրությունները (պատվոգիր, ձերբազատ) համարվում են բարդ։ Առ, ըստ, ընդ, զ, ի, ց տարրերով բաղադրությունները դասվում են բարդությունների շարքը, թեև դրանք կարելի է կոչվել ածանցավոր, որովհետև այդ տարրերը արդեն համադրության մեջ կորցրել են իրենց բառային արժեքը։ Բայակազմական պլանում պարզ հասկացությունը մի քիչ այլ մեկնաբանություն ունի։ Պարզ բայը այստեղ հասկացվում է որպես անբայածանց բառ, քանի որ բայը ոչ բաղադրյալ լինել չի կարող(մանավանդ անդեմ ձևերում)։


== Ծանոթագրություններ ==
Լեյֆ Անդրե

Լեյֆ Ալան Անդրե (շվեդերեն՝ Leif Allan Andrée, հունվարի 29, 1958(1958-01-29), Ստոկհոլմ), թատրոնի և կինոյի շվեդ դերասան։


== Վաղ կենսագրություն ==
Ի ծնե Լեյֆի ազգանունը եղել է Յոհանսոն (Johansson): Մանկության տարիներին զբաղվել է սպորտով։ Պատանի հասակում Լեյֆ Անդրեն տեղափոխվում է Սունդսվալ։ 1979-1981 թվականներին նվագել է թմբուկների վրա, Փիզոր խմբում։ Լեյֆն ամուսնացած է՝ Սոֆիա Արթինի հետ և ունի չորս երեխա։


== Դերասանական կարիերա ==
1983 թվականին Լեյֆ Անդրեն վերադառնում է Ստոկհոլմ, որտեղ էլ սկվում է թատերական կարիերան։ Այժմ աշխատում է Ստոկհոլմի քաղաքային թատրոնում։ Լեյֆ Անդրեն նկարահանվել է տարբեր ժանրերի շատ ֆիլմերում,  խաղացել է գլխավոր և երկրորդական դերերում։ Իր ավելի հայտնի ֆիլմերից են «Ձվեր», «Աղջիկ», «Խոհանոցաին առասպելներ»։


== Ինչպես նաև ==
Լեյֆ Անդրեն նաև խաղացել է շատ երաժշտական տեսահոլովակներում։ 2008 թվականին ստացել է «Շվեդական ակադեմիա» մրցանակ։


== Ֆիլմագրություն ==
Kvinnorna på taket (1989)
1989 – 1939 (film)|1939
The Rabbit Man (1990)
1990 – Blackjack (1990 film)|Blackjack
"Harry Lund" lägger näsan i blöt! (1991)
Mord och passion (1991)
Luigis Paradis (1991)
1992 – Blueprint
Min store tjocke far (1992)
1993 – Chefen fru Ingeborg
1994 – Den vite riddaren
Sommaren (1995)
Kalle Blomkvist - Mästerdetektiven lever farligt (1996)
1997 – Pelle Svanslös
The Last Contract (1998)
1998 – Pip-Larssons
1998 - S:t Mikael
1998 - Rederiet
1999 – Eva & Adam (TV series)|Eva & Adam
Tomten är far till alla barnen (1999)
Hur som helst är han jävligt död (2000)
Pelle Svanslös och den stora skattjakten (2000)
Once in a Lifetime (2000 film)|Once in a Lifetime (2000)
Om inte (2001)
2001 – Kaspar i Nudådalen
Beck – Mannen utan ansikte (2001)
2002 – Stora teatern
Psalmer från köket (2003)
Number One (2003)
2003 – Details (film)|Details
Finding Nemo (2003 - Swedish voice of Marlin)
Om jag vänder mig om (2003)
2003 – c/o Segemyhr
2004 – The Return of the Dancing Master
Lilla Jönssonligan på kollo (2004)
Kyrkogårdsön (2004)
Kim Novak badade aldrig i Genesarets sjö (2005)
Vinnare och förlorare (2005)
Den utvalde (2005)
Mun mot mun (2005)
2005 – Coachen
2005 - Lasermannen
Inga tårar (2006)
Wallander – Jokern (2006)
2006 – Världarnas bok
2007 – Gynekologen i Askim
Gud, lukt och henne (2008)
2008 – Värsta vännerna
2008 - Livet i Fagervik
2008 - Oskyldigt dömd
Kommisarie Späck (2010)
2012 - Real Humans|Äkta Människor
2012 - Nobel's Last Will
2014 - Rio 2 (Swedish voice of Eduardo)


== Ծանոթագրություններ ==


== Արտաքին հղումներ ==
Лейф Андре (անգլ.) Internet Movie Database կայքում
Лейф Андре  КиноПоиск կայքում
The Actors Agency Of Sweden Archived 2018-09-16 at the Wayback Machine.
Лейф Андре на сайте «Ваш досуг»
Բվերով տուն (Վիբորգ)

«Բվերով տուն» (ռուս.՝ Дом с совами), եկամտաբեր տուն Վիբորգում, որը կառուցվել է 20-րդ դարի սկզբին ճարտարապետ Օտտո Վարտիովաարաիի նախագծով, առավելապես հայտնի է որպես Վլադիմիր Լենինի և Նիկոլայ Ռերիխի կեցավայր։ Տուրգենևի և Վոլոդարսկու փողոցների անկյունում տեղակայված հյուսիսային մոդեռն ոճով կառուցված քառահարկ շենքը ներառված է ճարտարապետական հուշարձանների ցանկում։


== Պատմություն ==
1908 թվականին վիբորգցի ճարտարապետ Օտտո Վյայնյո Վարտիովաարայի նախագծով կառուցված շենքին բնորոշ են առևտրային տան տիպային հատկանիշերը։ Եթե ճակատը զարդարված է ազգային-ռոմանտիկ ոգով, ապա բակ նայող պատը սահուն սվաղված է և զուրկ է զարդերից։ Ճակատային մասին յուրօրինակ տեսք են տալիս երեք վերին հարկերի մակարդակում գտնվող երեք պատուհանների երկու բազմանկյուն կարկառամասերը, որոնք ավարտվում են ձեղնահարկերով։ Դեկորատիվ տարրերի շարքում կան բույսերի, արևի, քնարի, ինչպես նաև տեղական անտառների բնակիչ` բվերի ոճավորված պատկերներ։ Ժամանակի ընթացքում բազմանկյուն կարկառամասերի վրա տեղադրված թագը գլխին բվերը, ի վերջո դարձան Վիբորգի խորհրդանիշներից մեկը։
Վիբորգում Հոկտեմբերյան հեղափոխությունից անմիջապես առաջ` 1917 թվականի սեպտեմբեր - հոկտեմբեր ամիսներին, Վլադիմիր Լենինը թաքնվել է Վիբորգում, որտեղից էլ ղեկավարել է ապստամբության անմիջական նախապատրաստման ուղղությամբ տարվող կուսակցական աշխատանքները։ 1917 թվականի սեպտեմբերի 24-ին ժամանելով Հելսինգֆորսից` նա առաջին օրն անցկացրել է Վիբորգում՝ տեղական բանվորական թերթի գլխավոր խմբագիր, պատգամավոր Էվերտ Հուտտունենի բնակարանում։ Երեկոյան նա տեղափոխվել է բնակվելու մեկ այլ սոցիալ-դեմոկրատ լրագրողի` Յուհո Լատուկկայի Վիբորգի ծայրամասում գտնվող փոքրիկ փայտե տանը։ Հոկտեմբերյան հեղափոխության 60-ամյակի կապակցությամբ 1977 թվականին տան ճակատին տեղադրվել է հուշատախտակ, որը նվիրված է հեղափոխականի այդ տանը կարճ ժամանակով հանգրվանելուն։ Իսկ 1918 թվականի հոկտեմբերից մինչև 1919 թվականի մայիսը տան բնակարաններից մեկը զբաղեցրել է նկարիչ Նիկոլայ Ռերիխը՝ իր ընտանիքի հետ, որը հեղափոխության հետևանքով կտրվել էր Հայրենիքից։ Վիբորգում նա նկարել է մեծ թվով նկարներ, այդ թվում՝ «Ապաշխարություն», «Երկրի ջերմությունը», «Վիբորգ։ Աշուն», «Արտաքսվածը», «Անձրևաբեր ամպեր», «Արևի կանչը», «Վիբորգի ամրոցը»։ Ի պատիվ ռուսական և համաշխարհային մշակույթի գործչի՝ 2019 թվականին շենքի կողային ճակատին տեղադրվեց երկրորդ հուշատախտակը։
Տունը համեմատաբար աննշան վնաս է կրել խորհրդա-ֆիննական պատերազմների ժամանակ (1939-1944) և ներկայումս շարունակում է օգտագործվել որպես բնակելի շենք։


== Ծանոթագրություններ ==


== Գրականություն ==
Закатилов Н.И. Дом-музей В. И. Ленина в Выборге. – 2-е изд. / Зав. ред. А. М. Березина. — Л.: «Лениздат», 1987. — 64 с.
Мысько А.С. Архитектура Выборга разных эпох. Путешествия в прошлое. — СПб.: «Издательский центр «Остров», 2019. — 352 с. — ISBN 978-5-94500-136-7.
Мысько А.С. Символы Выборга. — СПб.: «Центр Сохранения Культурного Наследия», 2011. — 136 с. — ISBN 978-5-91882-010-0.
Պիվովարկա (գետ)

Պիվովարկա  (ռուս.՝ Пивоварка), գետ Ռուսաստանում, հոսում է Ալտայկիհ շրջանում։ Գետաբերանը տեղակայված է Բառնաուլկա գետի ափին՝ 145,2 կմ հեռավորության վրա։ Գետի երկարությունը՝ 7 կմ է։


== Ծանոթագրություններ ==
Քարե թուղթ

Քարե թուղթ (անգլ.՝  bio-plastic paper, stone paper, rock paper, paper from waste marble, mineral paper, rich mineral paper)  թղթանման նյութ է, որը պատրաստվում է կալցիումի կարբոնատից և ցածր ճնշման պոլիէթիլենից։   Այն օգտագործվում է որպես  թղթի այլընտրանք թռուցիկներ, պաստառներ, գրքեր, ամսագրեր, պայուսակներ, փաթեթավորման թուղթ, պատի պաստառներ, պիտակներ, ափսեներ, սկուտեղներ, տարաներ և շատ այլ ապրանքներ պատրաստելու համար։


== Պատմություն ==
Առաջին անգամ քարե թղթի ստեղծման գործընթացը մշակվել է 90-ականների վերջին Taiwan Lung Meng Technology Co. ընկերության կողմից։  Արտոնագրված է ավելի քան 40 երկրներում Rockstock, Terraskin, ViaStone, Kampier, EmanaGreen և այլ ապրանքային նշաններով։


== Հատկություններ ==
Քարի թուղթը դիմացկուն, անջրանցիկ, չպատռվող նյութ է։ Դրա արտադրանքի համար ջուր, թթուներ, սպիտակեցնող նյութ և փայտ չի պահանջվում, ուստի կարող է նվազեցնել անտառահատումները։ Թղթը այս տեսակը վերամշակելի է։ Այն չի քայքայվում միկրոօրգանիզմների կողմից, բայց բնության մեջ արագ քայքայվում է իր հիմնական բաղադրիչների։  Կազմված է 80% կալցիումի կարբոնատից՝ մոլորակի ամենատարածված նյութերից մեկից և 20% ցածր ճնշման պոլիէթիլենից։ 


== Ծանոթագրություններ ==
Նիգսար

Նիգսար, լեռ Հայաստանի Արագածոտնի մարզում, Արագած լեռնազանգվածի հյուսիս-արևելք փեշերին, Նիգավան գյուղից 3,5 կմ արևմուտք, Շենկանի գյուղից հյուսիս-արևմուտք։ Տեղադրման կոորդինատներ 40°36′50″ հս․. լ. 44°15′20″ ավ. ե.։ Բարձրությունը՝ 2462 մետր։


== Ծանոթագրություններ ==
Արևադարձային գոտիներ

Արևադարձային գոտիները երկրի երկու բնական գոտիներ են հյուսիսային և հարավային կիսագնդերում, մոտ 20° և 30° լայնությունների միջև։ Բնութագրվում է օդի բարձր ջերմաստիճաններով (ամսական միջինը 10°-ից բարձր), պասատային շրջանառության տիրապետությամբ և տեղումների սակավությամբ՝ տարեկան 200 մմ-ից պակաս (բացառությամբ մայրցամաքների արևելյան լեռնային շրջանների)։ Արևադարձային գոտիների ցամաքային մասում տիրապետում են անապատներն ու կիսաանապատները, որոնք առավել խոնավ շրջաններում փոխարինվում են սավաննային և անտառային լանդշաֆտներով։ Այստեղ առանձնացվում են արևադարձային խոնավ անտառների, արևադարձային նոսր անտառների, չոր անտառների և սավաննաների, արևադարձային կիսանապատների և արևադարձային անապատների զոնաները։ Արևադարձային գոտիների սահմաններում օվկիանոսը բնութագրվում է ջրի բարձր ջերմաստիճանով և աղիությամբ, թթվածնի սակավությամբ և դրանցով պայմանավորված կենսաքիմիական առանձնահատկություններով։
Մի վստահիր 23-րդ բնակարանի ք-ծին

«Մի վստահիր 23-րդ բնակարանի ք-ծին» (անգլ.՝ Don't Trust the B---- in Apartment 23), ամերիկյան կատակերգական հեռուստասերիալ, որը ստեղծել է Նահնաթչկա Քանին, այն հեռարձակվել Է ABC հեռուստաալիքով 2012 թվականի ապրիլի 11-ից մինչև 2013 թվականի հունվարի 15-ը։
2012 թվականի մայիսի 11-ին ABC-ն սերիալը երկարացրել է երկրորդ եթերաշրջանի համար։ Երկրորդ եթերաշրջանի վարկանիշներն այնքան էլ բարձր չեն եղել երեքշաբթի շոուի տեղափոխության պատճառով և 2013 թվականի հունվարին հեռուստաալիքը սերիալը հանել է եթերից և փակել է այն։ Մնացած սերիաները թողարկվել են 2014 թվականի հուլիսի 19-ից մինչև սեպտեմբերի 6-ը, Logo հեռուստաալիքով։


== Սյուժե ==
Սերիալը պատմում է երկու բոլորովին տարբեր երիտասարդ կանանց կյանքի մասին, որոնք Նյու Յորքի բնակարանում հարևաններ են։


== Դերերում ==


== Սերիաներ ==
Բոլոր սերիաները ավարտվում են «...23-րդ բնակարանում» բառերով։


== Արձագանք ==


=== Քննադատների գնահատական ===
2011 թվականի հունիսին, նախքան պաշտոնական պրեմիերան, հեռուստասերիալը դարձել է «Հեռուստատեսային քննադատների ընտրություն» ամենամյա մրցանակի ութ դափնեկիրներից մեկը «Առավել հետաքրքիր նոր շոու» անվանակարգում։
Պիլոտային սերիան դրական արձագանքներ է ստացել քննադատների կողմից՝ 100-ից 71-ը Metacritic-ում։


=== Վարկանիշներ ===


== Ծանոթագրություններ ==


== Արտաքին հղումներ ==
Պաշտոնական կայք (անգլ.)